7. ΒΑΣΙΛΙΚΟΝ ΔΙΑΤΑΓΜΑ της 11 ΜΑΐου/4 Ιουν. 1954 (ΦΕΚ Α΄ 111)  Περί τροποποιήσεως της συνθέσεως της υπό του άρθρ. 5 του Νόμ. 749/48 «περί Παιδικών Εξοχών κλπ.» προβλεπομένης Κρατικής Επιτροπής Παιδικών Εξοχών». Έχοντες υπ’ όψιν τας διατάξεις του Νόμ. 749/48 «περί Παιδικών Εξοχών και Ειδικών Εστιών σιτίσεως παίδων» και τας διατάξεις του άρθρ. 9 του Νόμ. 1727/51 «περί τροποποιήσεως και συμπληρώσεως των διατάξεων του Νόμ. 749/48». Την υπ’ αριθ. 189/54 γνωμοδότησιν του Συμβουλίου Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνο.-Η υπό του άρθρ. 5 του Νόμ. 749/48 «περί Παιδικών Εξοχών κλπ.» προβλεπομένη «Κεντρική Επιτροπή Παιδικών Εξοχών» τροποποιουμένη απαρτίζεται εφ’ εξής εκ των κάτωθι: 1)Του Διευθυντού Ιδρυμάτων και Σωματείων του Υπουργείου Κοινωνικής Προνοίας, αναπληρουμένου υπό του Τμηματάρχου Παιδικών Εξοχών. 2)Του Διευθυντού Επιθεωρήσεως του Υπουργείου Κοινωνικής Προνοίας, αναπληρουμένου υπό του νομίμου αναπληρωτού του. 3)Του Διευθυντού της παρά τω Υπουργείω Κοινωνικής Προνοίας Υπηρεσίας Εντελλομένων Εξόδων, αναπληρουμένου υπό του νομίμου αναπληρωτού του. 4)Του Διευθυντού του Υγειονομικού Κέντρου Αττικής αναπληρουμένου υπό του νομίμου αναπληρωτού του. 5)Ενός Μέλους της Επιτροπής του άρθρ. 5 του Νόμ. 1727/51, οριζομένου δι’ αποφάσεως της. 6)Ενός Τεχνικού έχοντος ειδίκευσιν εις τα Κατασκηνωτικά ζητήματα διοριζομένου δε’ αποφάσεως του Υπουργού Κοινωνικής Προνοίας.  Χρέη Εισηγητού της Επιτροπής εκτελούν οι αρμόδιοι Τμηματάρχαι της Διευθύνσεως Ιδρυμάτων και Σωματείων ή οι νόμιμοι αναπληρωταί αυτών, χρέη δε Γραμματέως υπάλληλος του Υπουργείου Κοινωνικής Προνοίας, οριζόμενος δι’ αποφάσεως του Υπουργού Κοινωνικής Προνοίας. Εις τον αυτόν επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος.   